גלן האוורטון

גלן פרנקלין האוורטון השלישי (באנגלית: Glenn Franklin Howerton III; נולד ב-13 באפריל 1976) הוא שחקן, מפיק, תסריטאי ובמאי אמריקאי.

ביוגרפיה 
גלן פרנקלין האוורטון השלישי נולד ביפן, בנם של ג'ניס וגלן פרנקלין האוורטון ג'וניור. אביו היה טייס קרב. את ילדותו העביר במדינות זרות ואזורים שונים בארצות הברית עקב עבודתו של אביו. כמעט מיד לאחר לידתו עברה משפחתו לאריזונה ואז לניו מקסיקו לזמן קצר. כשהיה בן שלוש הם עברו לעיירה פליקססטו בסופוק. לאחר מכן הם עברו לווירג'יניה, ולאחר מכן לדרום קוריאה, שם התיישבו בסיאול. כשהיה בן 10 חזרה משפחתו לארצות הברית והתיישבה באלבמה. לאחר שסיים את לימודיו בבית הספר התיכון ג'פרסון דייוויס במונטגומרי, אלבמה, בילה שנתיים בבית הספר הבינלאומי החדש לאומנויות במכללת דיימי מיאמי. הוא למד בבית הספר ג'וליארד (1996  2000), שם סיים תואר ראשון באמנויות.

קריירה 
בשנת 2002, האוורטון כיכב בתפקיד קורי הווארד בסדרה "מופע שנות השמונים". לאחר מכן הוא שיחק בתפקיד אורח ב-:ER" בתפקיד ד"ר ניק קופר בשנת 2003. 

הוא שיחק בתפקידים קטנים בסרטים "חייב לאהוב כלבים" (2005), סרניטי (2005) ובסרט "הזרים" (2008). הוא הופיע גם כאח בבית חולים בסרט "קראנק" משנת 2006, והמשיך לשחק בסרט ההמשך, "קראנק: מתח גבוה" גם הוא לצד ג'ייסון סטיית'האם. 

האוורטון משחק, מפיק, תסריטאי של פרקים רבים והבמאי הראשי של הסדרה "פילדלפיה זורחת" משנת 2005. להאוורטון היה תפקיד קולי בסדרה "המופע של קליבלנד", כמו גם תפקיד חוזר בסדרה הקומית "מינדי" של רשת פוקס ובסדרת הקומדיה האפלה "פארגו". הוא שיחק בסרט הקומדיה "Coffee Town" משנת 2013. בין השנים 2018-2021 כיכב בסדרת הקומדיה A.P. Bio.

חיים אישיים 
ב-8 בספטמבר 2009 התחתן האוורטון עם השחקנית ג'יל לטיאנו, שהתארחה בפרק של הסדרה "פילדלפיה זורחת". בנם הראשון, מיילס רוברט, נולד בשנת 2011. באוגוסט 2014 נולד בנם השני, איזלי ריי.

האוורטון אמר שהוא מקפיד על תזונה טבעונית "בערך 95% מהזמן".

פילמוגרפיה

קולנוע

טלוויזיה

קישורים חיצוניים

הערות שוליים 

בוגרי בית הספר ג'וליארד
תסריטאי טלוויזיה אמריקאים
מפיקי טלוויזיה אמריקאים
במאי טלוויזיה אמריקאים
שחקני קולנוע וטלוויזיה אמריקאים
מדבבים אמריקאים
מפיקי קולנוע אמריקאים
אמריקאים שנולדו ב-1976